Αριθ. C 103/40 Επίσημη Εφημερίδα των Ευρωπαϊκών Κοινοτήτων 16.4.84 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογίες που απορρίφθηκαν 
Οι τροπολογίες που ακολουθούν διατυπώθηκαν με βάση τη γνωμοδότηση του τμήματος και κατατέθηκαν 
σύμφωνα με τον εσωτερικό κανονισμό, απορρίφθηκαν από την ΟΚΕ όμως κατά τη διάρκεια των συζητή­
σεων: 
Σημείο 1.2, στοιχείο ii) 
Να αντικατασταθεί το στοιχείο αυτό με το ακόλουθο κείμενο: 
«Οι δυσκολίες που παρουσιάζονται στη διάθεση των σιτηρών οφείλονται μόνο εν μέρει στην εισαγωγή υπο­
κατάστατων. Πολύ σημαντικότερος είναι ο ρόλος που διαδραματίζουν η περιορισμένη ζήτηση στη διεθνή 
αγορά και η υψηλή τιμή του δολαρίου. Η χρησιμοποίηση υποκατάστατων των σιτηρών ενθαρρύνθηκε από 
την έντονη αύξηση των τιμών των σιτηρών στο παρελθόν, με αποτέλεσμα να αναγκαστούν οι βιομηχανίες 
παραγωγής ανάμεικτων ζωοτροφών να αναζητήσουν εναλλακτικές λύσεις.» 
Αποτελέσματα της ψηφοφορίας: 
Ψήφοι 39 υπέρ, 41 κατά, 3 αποχές. 
Σημείο 2 
Να αντικατασταθεί από το ακόλουθο κείμενο: 
«Η ΟΚΕ πιστεύει ότι στην ελεύθερη αγορά τα είδη σίτου που είναι κατάλληλα για διάφορους τύπους άρτου 
θα απαιτούσαν ανάλογη πριμοδότηση σε σχέση με τον σίτο για ζωοτροφές, όπως ακριβώς συμβαίνει στην 
περίπτωση της βρώμης που χρησιμοποιείται από τη ζυθοποιία σε σχέση με την κοινή βρώμη. Η τιμή αναφο­
ράς του αρτοποιήσιμου σίτου της κατώτατης ποιότητας είναι επομένως περιττή και χρησιμεύει κυρίως στο 
να δώσει τη δυνατότητα να φθάσει σε υψηλότερη τιμή ο σίτος της ποιότητας εκείνης που οι αλευροποιοί δε 
θα δεχθούν για αρτοποίηση. Η ΟΚΕ, επομένως, θεωρεί ότι πρέπει να καταργηθεί η τιμή αναφοράς για τον 
αρτοποιήσιμο σίτο κατώτατης ποιότητας. Στο μεταξύ, εγκρίνει την πρόταση της Επιτροπής να ελλαττωθεί η 
διαφορά μεταξύ αυτής της τιμής και της κοινής παρέμβασης για τον σίτο.» 
Αποτελέσματα της ψηφοφορίας: 
Ψήφοι 20 υπέρ, 36 κατά, 15 αποχές. 
Γνωμοδότηση για την πρόταση κανονισμού του Συμβουλίου για τροποποίηση του κανονισμού 
(ΕΟΚ) αριθ. 337/79 περί κοινής οργανώσεως της αμπελοοινικής αγοράς 
(84/C 103/14) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτωναριθ. C 338 της 15ης Δεκεμβρίου 1983. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 14 Δεκεμβρίου 1983 να ζητήσει, σύμφωνα με τις διατάξεις των 
άρθρων 47 και 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
16.4.84 Επίσημη Εφημερίδα των Ερρωπαϊκών Κοινοτήτων Αριθ. C 103/41 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 215η σύνοδο της ολομέλιάς της, που πραγματοποιήθηκε στις Βρυξέλλες, στις 
29 Φεβρουαρίου και την 1η Μαρτίου 1984. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 47 και 198, 
την αίτηση γνωμοδότησης του Συμβουλίου των Ευρωπαϊ­
κών Κοινοτήτων της 8ης Δεκεμβρίου 1983 σχετικά με την 
πρόταση κανονισμού του Συμβουλίου για τροποποίηση 
του κανονισμού (ΕΟΚ) αριθ. 337/79 περί κοινής οργανώ­
σεως της αμπελοοινικής αγοράς, 
την απόφαση του Προεδρείου της, στις 14 Δεκεμβρίου 
1983, να αναθέσει στο τμήμα γεωργίας να επεξεργαστεί 
γνωμοδότηση σχετικά με το θέμα, 
τη γνωμοδότηση που υιοθέτησε το τμήμα γεωργίας κατά 
τη 249η συνεδρίαση του στις 9 και 10 Φεβρουαρίου 1984, 
την προφορική έκθεση του εισηγητή κ. de Caffarelli, 
τις συζητήσεις της κατά τη 215η σύνοδο ολομέλειας της 
29ης Φεβρουαρίου και της 1ης Μαρτίου 1984 (συνεδρίαση 
της 1ης Μαρτίου), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
με 48 ψήφους υπέρ, 6 ψήφους κατά και μία αποχή: 
Η ΟΚ Ε τάσσεται γενικά υπέρ της τάσης, που διαφαίνεται 
στις προτάσεις της Επιτροπής, να αναζητηθεί μία ποιο­
τική βελτίωση των κρασιών και να επιτευχθεί ένας καλύ­
τερος έλεγχος της ισορροπίας της αμπελοοινικής αγοράς. 
1. Βραχυπρόθεσμη αποθεματοποίηση 
Η Επιτροπή θεωρεί ότι, στην πλεονασματική κατάσταση 
που επικρατεί από το 1979, η βραχυπρόθεσμη αποθεματο­
ποίηση, που συνεχίζεται σε μόνιμη βάση, δε διαδραματί­
ζει πλέον κανένα ρόλο στη σταθεροποίηση των αγορών 
και αντιπροσωπεύει, αντίθετα, μια όχι αμελητέα επιβά­
ρυνση του προϋπολογισμού. Συνεπώς, προτείνει να 
καταργηθεί το μέτρο αυτό. 
Η ΟΚΕ θεωρεί ότι η κατάργηση αυτή συνιστά ουσια­
στική τροποποίηση του συστήματος υποστήριξης της αγοράς, εφόσον καταργεί το μόνο μέτρο παρέμβασης που 
καθορίζεται κατευθείαν από την τιμή της αγοράς. 
Εξάλλου, η βραχυπρόθεσμη αποθεματοποίηση ευνοεί την 
ελάφρυνση της αγοράς, με την απορρόφηση σημαντικών 
ποσοτήτων προς πώληση, ιδιαίτερα σε περίοδο κρίσης. 
Η κατάργηση του μέτρου αυτού δε θα μετριάσει την επι­
βάρυνση του προϋπολογισμού, γιατί θα οδηγήσει σε μια 
αισθητή αύξηση των ποσοτήτων που αποτελούν αντικεί­
μενο των μακροπρόθεσμων συμβάσεων. 
Για όλους αυτούς τους λόγους, η ΟΚΕ δε θεωρεί σκόπιμο 
να δεχθεί την πρόταση της Επιτροπής. 
2. Ενίσχυση στα συμπυκνωμένα γλεύκη — εμπλουτισμός 
2.1. Η Επιτροπή προτείνει η ενίσχυση στα συμπυκνω­
μένα γλεύκη σταφυλής και στα ανακαθαρισμένα συμπυ­
κνωμένα γλεύκη σταφυλής να περιορίζεται ίσως στους 
παραγωγούς που μπορούν να δικαιολογήσουν, για τις 
σταφυλές ή τα γλεύκη σταφυλών που έχουν χρησιμοποιη­
θεί, απόδοση ανά εκτάριο που δεν υπερβαίνει την τιμή 
που πρόκειται να καθοριστεί και που διαφοροποιείται, 
όταν είναι αναγκαίο, ανάλογα με τις αμπελουργικές 
ζώνες, για να αποφευχθούν οι διαταραχές του παραγωγι­
κού δυναμικού. 
Η ΟΚΕ τάσσεται υπέρ της πρότασης αυτής που έχει ως 
στόχο να αποφευχθούν ορισμένες καταχρήσεις, και ιδιαί­
τερα η επιδίωξη υπερβολικών αποδόσεων. 
2.2. Η Επιτροπή πιστεύει ότι το σύστημα της ενίσχυσης 
στα συμπυκνωμένα γλεύκη συνδέεται με τη χρησιμοποί­
ηση της σακχαρόζης για τον εμπλουτισμό των οίνων και 
ότι, εφόσον αυτή επιτρέπεται, η ενίσχυση στα συμπυκνω­
μένα γλεύκη δικαιολογείται. 
Η Επιτροπή εξάλλου, προτείνοντας την κατάργηση της 
σακχαρόζης από την εσοδεία του 1990, οδηγείται λογικά 
στο ενδεχόμενο ακόμα και κατάργησης της ενίσχυσης 
στα συμπυκνωμένα γλεύκη. 
Ωστόσο, η ΟΚΕ προβαίνει στις ακόλουθες παρατηρήσεις: 
— στον οινολογικό τομέα υπάρχει σε ορισμένες περιο­
χές της Κοινότητας μακροχρόνια παράδοση να 
εμπλουτίζεται ο οίνος με σακχαρόζη' 
Αριθ. C 103/42 Επίσημη Εφημερίδα των Ευρωπαϊκών Κοινοτήτων 16.4.84 
— η κατάργηση της ενίσχυσης στα συμπυκνωμένα 
γλεύκη και τα ανακαθαρισμένα συμπυκνωμένα 
γλεύκη δε θα μπορούσε να προβλεφθεί παρά μόνο 
προοδευτικά για να καταστεί δυνατή η προσαρμογή 
των τεχνικών μεθόδων, των υλικών και των κυκλω­
μάτων εμπορίας που χρησιμοποιούνται από διάφο­
ρους επιχειρηματίες στα στάδια παραγωγής οίνου. 
Ενώ η ΟΚΕ έχει επανειλημμένα επιδοκιμάσει την απο­
κλειστική χρησιμοποίηση κατά την οινοποίηση προϊό­
ντων που προέρχονται από σταφυλές, συμφωνεί ως προς 
την πρόταση της Επιτροπής σύμφωνα με την οποία δε θα 
επιτρέπεται πλέον ο εμπλουτισμός παρά μόνο για γλεύκη 
ή για ανακαθαρισθέντα συμπυκνωμένα γλεύκη, μετά την 
περίοδο εμπορίας 1988/89. 
Η ΟΚΕ επιθυμεί τα εξής: 
i) η κατάργηση της ενίσχυσης στα γλεύκη και η απαγό­
ρευση του εμπλουτισμού με σακχαρόζη να πραγμα­
τοποιηθούν ταυτόχρονα, ώστε να επιτευχθεί μια 
πραγματική συνένωση των αγορών αυτών των δύο 
κατηγοριών προϊόντων που προορίζονται για τον 
εμπλουτισμό των οίνων" 
ii) τα νέα αυτά μέτρα να μην έχουν ως αποτέλεσμα, για 
τους χρήστες, μια αύξηση του κόστους παραγωγής. 
Τέλος, η ΟΚΕ διερωτάται ποιες θα είναι οι συνέπειες μιας 
τέτοιας μεταρρύθμισης στον οινολογικό τομέα σε περί­
πτωση που εφαρμοστεί στο μέλλον στους αφρώδεις και 
αρωματισμένους οίνους. 
3. Εγγυημένη απόσταξη 
Σύμφωνα με την πρόταση της Επιτροπής, αν από τώρα 
και στο εξής σημειωθεί κρίση σε μια περιορισμένη ζώνη, 
θα πρέπει να παρέχεται η δυνατότητα προσφυγής στην 
απόσταξη σ' αυτό μόνο το τμήμα της ζώνης. 
Η ΟΚΕ επισημαίνει ότι η εφαρμογή μιας τέτοιας διάτα­
ξης κινδυνεύει να δημιουργήσει προβλήματα σε σχέση με 
τα τμήματα γειτονικών ζωνών που εξαιρούνται από την 
παρέμβαση. 
Όσον αφορά τον καθορισμό των κριτηρίων για τον 
προσδιορισμό της ενίσχυσης, η ΟΚΕ θα μπορούσε να 
δεχτεί την πρόταση της Επιτροπής, επιθυμεί όμως να ορι­
στεί προκαταρκτικά ένα ελάχιστο ποσό ενίσχυσης ως 
βάση. 
4. Ελάχιστος φυσικός βαθμός 
Η αύξηση των φυσικών βαθμών που προβλέπονται από 
την Επιτροπή αποσκοπεί στη μείωση των σημαντικών 
αποδόσεων, καθώς και της ανάγκης προσφυγής στον 
εμπλουτισμό. Η ΟΚΕ επισημαίνει ότι η πλειονότητα των ευρωπαίων 
αμπελουργών θεωρεί τις σημερινές ελάχιστες τιμές για τις 
διάφορες ζώνες παραγωγής της Κοινότητας αρκετά υψη­
λές. 
Η ΟΚΕ θα μπορούσε να επικροτήσει την πρόταση αυτή 
της Επιτροπής που αποσκοπεί στη βελτίωση της ποιότη­
τας των οίνων, με τον όρο να τηρηθούν οι νέοι περιορι­
σμοί στην επίτευξη του ελάχιστου φυσικού βαθμού σε 
όλες τις περιοχές της Κοινότητας, τόσο στις βόρειες όσο 
και στις νότιες. 
Η ΟΚΕ επιδοκιμάζει την πρόθεση της Επιτροπής να 
παρουσιάσει πριν από την 1η Ιανουαρίου 1987 μία 
έκθεση: 
— για τις συνθήκες της αμπελοοινικής παραγωγής, 
αφού ληφθεί υπόψη η κατάργηση της ενίσχυσης για 
τα συμπυκνωμένα γλεύκη και της χρησιμοποίησης 
της ζαχάρωσης' 
— για τις επιπτώσεις που θα προκύψουν από την 
αύξηση του φυσικού αλκοολικού τίτλου. 
Η ΟΚΕ ζητά, με την ευκαιρία αυτή, να υποβάλει η Επι­
τροπή προτάσεις με σκοπό να αντιμετωπιστούν οι δυσκο­
λίες που θα μπορούσαν να προκύψουν από τις διατάξεις 
που προτείνονται τώρα όσον αφορά τον εμπλουτισμό 
των οίνων, σύμφωνα με τις παραδόσεις και τους οινολο­
γικούς κανόνες που ισχύουν σε ορισμένες αμπελουργικές 
ζώνες της Κοινότητας. 
5. Οινικές παροχές 
Η Επιτροπή προβλέπει την επιστροφή στο ποσοστό του 
10 °/ο των οινικών παροχών που είχαν μειωθεί σε 8 ο/ο το 
1982. 
Το μέτρο αυτό, που έχει αναμφισβήτητα ποιοτικό χαρα­
κτήρα, μπορεί να εγκριθεί, με την παρατήρηση όμως ότι η 
αποδοχή του θα έχει ως αποτέλεσμα, για τους παραγω­
γούς, απώλεια ισοδύναμη με ένα φόρο συνυπευθυνότητας 
2θ/ο. 
6. Υποχρεωτική απόσταξη 
Με την κατάργηση του περιθωρίου εκτίμησης του ενός 
μήνα που είχε στη διάθεση της, η Επιτροπή αποβλέπει να 
δώσει περισσότερο αυτόματο χαρακτήρα στην απόφαση 
για προσφυγή στην υποχρεωτική απόσταξη. 
Η ΟΚΕ μπορεί να δεχτεί τη διάταξη αυτή, αλλά υπογραμ­
μίζει ότι η διάταξη αυτή θα συνεπαγόταν έναν πρόσθετο 
περιορισμό στον τομέα της αμπελουργικής παραγωγής. 
Όσον αφορά, εξάλλου, την προβλεπόμενη περιφερειακή 
διακύμανση ανάλογα με την απόδοση, η ΟΚΕ πιστεύει 
ότι η πρόταση αυτή, αν και ξεκινάει από σωστή βάση, θα 
16. 4. 84 Επίσημη Εφημερίδα των Ευρωπαϊκών Κοινοτήτων Αριθ. C 103/43 
δημιουργήσει προβλήματα εφαρμογής κυρίως κατά τον 
καθορισμό των διαφόρων ζωνών που αφορά. 
Η ΟΚΕ επισημαίνει, εξάλλου, ότι με το σύστημα αυτό 
υπάρχει κίνδυνος να ευνοηθούν οι ζώνες ή τα τμήματα 
ζωνών στα οποία σημειώνεται η πιο υψηλή απόδοση. Η 
ΟΚΕ εκφράζει την επιθυμία να καθορίσει η Επιτροπή 
έγκαιρα τα απαραίτητα μέτρα για να αντιμετωπιστούν οι 
ενδεχόμενες δυσκολίες που θα προκύψουν. 
7. Συμπληρωματικές παρατηρήσεις της ΟΚΕ 
Η ΟΚΕ επιθυμεί να επιστήσει την προσοχή των κοινοτι­
κών αρχών σε ορισμένα προβλήματα που δεν έχουν 
ληφθεί υπόψη στις εξεταζόμενες προτάσεις της Επιτρο­
πής. 
7.1. Περιορισμός των φυτειών 
Η ΟΚΕ εκτιμά το γεγονός ότι η Επιτροπή εξετάζει το 
πρόβλημα του περιορισμού των φυτειών στα πλαίσια των 
προτάσεων της για τη λήψη συναφών μέτρων για το 
1984/85 και κατά την επέκταση των προτάσεων της για 
την κοινή γεωργική πολιτική. 
7.2. Απαγόρευση της άρδευσης 
Η ΟΚΕ επιβεβαιώνει τη θέση της σχετικά με την απαγό­
ρευση της άρδευσης, εκτός από την περίπτωση που αυτή 
αποτελεί απαραίτητη προϋπόθεση για την επιβίωση των 
αμπελώνων. 
7.3. Ειδικοί φόροι κατανάλωσης 
Η Οικονομική και Κοινωνική Επιτροπή έχει επανειλημ­
μένα ζητήσει από την Επιτροπή να λάβει υπόψη της το 
πρόβλημα της εναρμόνισης των ειδικών φόρων κατανά­
λωσης στην Κοινότητα. Η ΟΚΕ πιστεύει ότι η αναθεώρηση του κανονισμού σχε­
τικά με την κοινή οργάνωση της αμπελοοινικής αγοράς, 
που προβλέπεται τώρα από την Επιτροπή, θα πρέπει να 
συμπεριλάβει και το θέμα αυτό. Εξαιτίας της σημαντικής 
καθυστέρησης στον τομέα αυτό και σύμφωνα με την πρό­
σφατη απόφαση του Δικαστηρίου (απόφαση της 
12ης Ιουλίου 1983), είναι επιτακτικά αναγκαίο να εναρ­
μονισθούν και να μειωθούν οι ειδικοί φόροι κατανάλω­
σης στην Κοινότητα για να βελτιωθούν οι όροι ανταγωνι­
σμού και για να διευρυνθούν οι αγορές στα διάφορα 
κράτη μέλη. 
7.4. Προληπτική απόσταξη 
Η ΟΚΕ εκτιμά το γεγονός ότι η Επιτροπή, στα πλαίσια 
των προτάσεων της για τη λήψη συναφών μέτρων για το 
1984/85, προτείνει τροποποιήσεις των διατάξεων που 
υπάρχουν σχετικά με την προληπτική απόσταξη. 
Πράγματι, κατά τη γνώμη της ΟΚΕ, θα μπορούσε να επι­
τευχθεί μια πραγματική βελτίωση της αγοράς μέσω ορι­
σμένων τροποποιήσεων των διατάξεων που ισχύουν. 
Επομένως, για μια προληπτική απόσταξη που θα μπο­
ρούσε να καθιερωθεί από την 1η Σεπτεμβρίου, θα μπο­
ρούσε να δοθεί ένα πραγματικό κίνητρο που να συνίστα­
ται σε μία ικανοποιητική διαφορά τιμής σε σχέση με την 
τιμή που προσφέρεται για την υποχρεωτική απόσταξη, 
τόσο στην περίπτωση που προβλέπεται όσο και στην 
περίπτωση που δεν προβλέπεται. 
Επιπλέον, αν προβλέπονταν η δυνατότητα να αφαιρού­
νται από την υποχρεωτική απόσταξη οι ποσότητες που 
αποστάζονται στα πλαίσια της προληπτικής απόσταξης, 
θα ενθαρρυνόταν ενδεχομένως η απόσταξη στην αρχή της 
αμπελουργικής περιόδου, πράγμα που θα οδηγούσε σε 
εξυγίανση της αγοράς. 
Είναι, εξάλλου, προφανές ότι η εξυγίανση της αγοράς ήδη 
από την αρχή της αμπελουργικής περιόδου θα έκανε 
ευκολότερη τη διαχείριση της και θα απαιτούσε πιο περι­
ορισμένες και λιγότερο δαπανηρές παρεμβάσεις. 
Βρυξέλλες, 1η Μαρτίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Απορριφθείσες τροπολογίες 
Οι ακόλουθες τροπολογίες, που διατυπώθηκαν βάσει της γνωμοδότησης του τμήματος και υποβλήθηκαν 
σύμφωνα με τον εσωτερικό κανονισμό, απορρίφθηκαν από την ΟΚΕ κατά τη διάρκεια των συζητήσεων: 
Αριθ. C 103/44 Επίσημη Εφημερίδα των Ευρωπαϊκών Κοινοτήτων 16. 4. 84 
Πρώτη παράγραψος 
Να διατυπωθεί ως εξής: 
«Η ΟΚΕ αμφιβάλλει, αν με τις προτάσεις της Επιτροπής οι σκοποί που επιδιώκονται (βελτίωση ποιότητας, 
επίτευξη ισορροπίας στην αγορά οίνου και εξοικονόμηση σημαντικών οικονομικών πόρων) μπορούν να 
πραγματοποιηθούν.» 
Αποτέλεσμα ψηφοφορίας: 
Ψήφοι 12 υπέρ, 41 κατά, 5 αποχές. 
Σημείο 2.1 
Η παράγραφος να καταλήξει στην πέμπτη γραμμή με τις λέξεις: 
«η τιμή που πρόκειται να καθοριστεί.» 
Αποτέλεσμα ψηφοφορίας: 
Μεγάλη πλειοψηφία κατά. 
Σημείο 2.2 
Να διαγραφεί η πρώτη περίπτωση μετά τις λέξεις «Ωστόσο, το τμήμα προβαίνει στις ακόλουθες παρατηρή­
σεις:». 
Αποτέλεσμα ψηφοφορίας: 
Μεγάλη πλειοψηφία κατά. 
Σημείο 2.2 — τρίτη παράγραφος 
Να διατυπωθεί ως εξής: 
«— Σε ορισμένες περιοχές της Κοινότητας υπάρχει μακροχρόνια παράδοση να εμπλουτίζεται το κρασί με 
σακχαρόζη. Η διαφορετική εφαρμογή της απαγόρευσης της σακχαρόζης θα είχε σαν αποτέλεσμα να μη 
λαμβάνεται υπόψη η διαδικασία αυτή που προτιμάται σε ορισμένες περιοχές της Κοινότητας. 
— Η επιδίωξη να καταργηθεί η ενίσχυση στα συμπυκνωμένα γλεύκη σταφυλιού μειώνει ελάχιστα την επι­
βάρυνση του προϋπολογισμού αλλά αυξάνει το κόστος παραγωγής του κρασιού κι αυτό θα καταλήξει 
σε αυξημένες τιμές για την κατανάλωση.» 
Αηοτέ2εσμα ψηφοφορίας: 
Ψήφοι 12 υπέρ, 41 κατά, 4 αποχές. 
Γνωμοδότηση γιο την 
— πρόταση κανονισμού του Συμβουλίου για τροποποίηση του κανονισμού (ΕΟΚ) αριθ. 2601/69 
περί ειδικών μέτρων για την ενθάρρυνση προσφυγής στη μεταποίηση για ορισμένες 
ποικιλίες πορτοκαλιών 
— πρόταση κανονισμού του Συμβουλίου για τροποποίηση του κανονισμού (ΕΟΚ) αριθ. 1035/72 
περί κοινής οργάνωσης των αγορών στον τομέα των οπωροκηπευτικών 
— πρόταση κανονισμού του Συμβουλίου για τροποποίηση του κανονισμού (ΕΟΚ) αριθ. 516/77 
περί κοινής οργάνωσης των αγορών στον τομέα των μεταποιημένων προϊόντων με βάση τα 
οπωροκηπευτικά 
(84/C 103/15) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 301 της 8ης Νοεμβρίου 1983 σελίδα 4, και 
αριθ. C 324 της 29ης Νοεμβρίου 1983, σελίδα 6.